b"\n_START_ARTICLE_\nPat Boone\n_START_SECTION_\n\xc5\xbdivotopis\n_START_PARAGRAPH_\nBoone je ro\xc4\x91en u Jacksonvilleu, Florida ali se ve\xc4\x87 sa dvije godine preselio u Nashville, Tennessee, u kojem je odrastao i proveo \xc5\xa1kolovanje (Lipscomb College, Lipscomb University)._NEWLINE_Boone je po\xc4\x8deo pjevati i izdavati plo\xc4\x8de od 1954. godine za diskografsku ku\xc4\x87u Republic Records._NEWLINE_Njegova izvedba pjesme Fats Domina 1955 Ain't That a Shame postala je veliki hit. Na po\xc4\x8detku svoje karijere Boone se usredosto\xc4\x8dio na to da izvodi R&B pjesme crna\xc4\x8dkih pjeva\xc4\x8da za svoje bijelo tr\xc5\xbei\xc5\xa1te (u to doba ranih 1950-ih ta tr\xc5\xbei\xc5\xa1ta bila su gotovo potpuno odvojena, bijelci su slu\xc5\xa1ali i kupovali bijelce, a crnci crnce)._NEWLINE_Brojni Boonovi hitovi bili su prepjevi crna\xc4\x8dkih R&B hitova poput; Ain't That a Shame (pjesma Fats Domina) Tutti Frutti i Long Tall Sally ( pjesme Little Richarda), At My Front Door (Crazy Little Mama) ( pjesma El Doradosa), te crna\xc4\x8dkih blues balada; I Almost Lost My Mind (pjesma Ivory Joe Huntera), I'll be Home (pjesma The Flamingosa) i Don't Forbid Me (pjesma Charlesa Singletona)._NEWLINE_Boone je odrastao u tradicionalnoj protestantskoj kr\xc5\xa1\xc4\x87anskoj obitelji 1960-ih se pridru\xc5\xbeio novom vjerskom pokretu Kristova Crkva i postao njihov veliki zagovornik. Boone se dr\xc5\xbeao jakih vjerskih na\xc4\x8dela i u svojoj karijeri glumca i pjeva\xc4\x8da, odbijao je pjesme i uloge koji bi se kosili sa njegovim vjerskim na\xc4\x8delima, tako je odbio ulogu u filmu s tada\xc5\xa1njom velikom zvijezdom Marilyn Monroe._NEWLINE_U svom prvom gluma\xc4\x8dkom nastupu u filmu April Love, odbio se ljubiti s partnericom Shirley Jones jer je bila udata._NEWLINE_Od pojave britanske invazije Boonova karijera kao hit pjeva\xc4\x8da je okon\xc4\x8dana, nastavio je snimati plo\xc4\x8de i tijekom 1960-ih ali bez odjeka kod publike. Zbog toga se 1970-ih okrenuo gospel i country glazbi (ni tu nije do\xc5\xbeivio neke ve\xc4\x87e uspjehe), a nastavio je svoju karijeru glumca, radijskog i televizijskog zabavlja\xc4\x8da._NEWLINE_Na po\xc4\x8detku 1970-ih Pat je osnovao vlastitu diskografsku ku\xc4\x87u - Lion & Lamb Records. Glazbenici sa kojima je sura\xc4\x91ivao bili su; on osobno, The Pat Boone Family, Debby Boone, Dan Peek, DeGarmo & Key, Dogwood.\n_START_SECTION_\nKarijera Pat Boona danas\n_START_PARAGRAPH_\n1997. godine Boone je izdao album In a Metal Mood: No More Mr. Nice Guy, zbirku obrade heavy metalnih hitova.\n_START_SECTION_\nPolitika\n_START_PARAGRAPH_\nPat Boone ima konzervativna politi\xc4\x8dka stajali\xc5\xa1ta. Vjeran je republikanac i svoje stavove otvoreno brani i zastupa. 2006. godine, Boone je napisao novinski \xc4\x8dlanak za list WorldNetDaily u kojem je prozvao demokrate zbog njihovih napada na tada\xc5\xa1nju ameri\xc4\x8dku politiku predsjednika Georga Busha prema Iraku._NEWLINE_Na po\xc4\x8detku 2007 godine Boone je napisao dva novinska \xc4\x8dlanka u kojima napada Teoriju evolucije kao apsurdnu, neto\xc4\x8dnu i neosjetilnu Za predsjedni\xc4\x8dke kampanje 2008 godine Pat Boone anga\xc5\xbeirao se u promociji republikanskog kandidata Johna McCaina 2008.\n_START_SECTION_\nPat i Chevroleti\n_START_PARAGRAPH_\nPat Boone je veliki propagandist Chevrolet automobila General Motorsa jo\xc5\xa1 od 1950-ih, u tom poslu naslijedio je Dinah Shore.\n_START_SECTION_\nPat i ko\xc5\xa1arka\n_START_PARAGRAPH_\nPat Boone je veliki ljubitelj ko\xc5\xa1arke, od 1967. godine ve\xc4\x87inski je vlasnik kalifornijske ko\xc5\xa1arka\xc5\xa1ke mom\xc4\x8dadi Oakland Oaks. U me\xc4\x91uvremenu je klub imao vi\xc5\xa1e velikih financijskih kriza i Boon nema vi\xc5\xa1e veze sa klubom."